<classify> Nora Damian Dar es Salaam SERIKALI imetoa siku tatu kwa mikoa yote nchini, kuainisha maeneomaalumu yaliyotengwa kuhudumia washukiwa au wagonjwa wa homa kali ya mapafuinayosababishwa na kirusi cha corona. Hadi kufikia Alhamisi iliyopita, watu 83,652 wamethibitika kuugua corona,huku wengine 2,858 wakifariki dunia na nchi 51 zikiwa zimeshakumbwa na ugonjwahuo. Kwa upande wa nchi za Afrika, ugonjwa huo umeshaingia Algeria, Nigeriana Misri. Akizungumza jana, Waziri wa Afya, Maendeleo ya Jamii, Jinsia, Wazee naWatoto, Ummy Mwalimu, alisema hadi sasa Tanzania haina mgonjwa wala mshukiwa. Tunahitaji kuendelea kuchukua tahadhari kubwa ya kujikinga, hospitalizote za umma na binafsi zihakikishe zina eneo la muda la kumshikilia mshukiwa. Mikoa ihakikishe uwepo wa vitakasa mikono katika maeneo yenyemikusanyiko ya watu, zikiwemo hoteli, nyumba za wageni, sehemu za ibada, shule,ofisi, sehemu za kazi na biashara, alisema Ummy. Alisema kati ya Januari 30 hadi Februari 27, mwaka huu, wasafiri11,048 wamechunguzwa katika mipaka mbalimbali nchini ambao walitoka katika nchizilizo na ugonjwa huo, ikiwamo China. Alisema pia wana vipimo vya joto 140 na kati ya hivyo, 125 ni vyamkono na 15 ni vya kupima watu wengi kwa mpigo, ambavyo vimefungwa navinatumika maeneo ya mipakani, viwanja vya ndege na bandari. Ummy alisema wameongeza idadi ya wataalamu wa afya ikiwa ni pamoja nakuajiri watumishi 100 ili kuimarisha ufuatiliaji wa wasafiri wanaoingia nchinikupitia mipakani. Tumeandaa dawa, vifaa kinga na vitakasa mikono ambavyo tayari vipokwenye bohari za dawa za kanda na maeneo maalumu katika mikoa yenye uwezekanomkubwa wa kupata wagonjwa kwa ajili ya kuwaweka washukiwa na kuwapatiamatibabu, alisema Ummy. Alisema pia wameimarisha uwezo wa kupima sampuli kupitia maabara yataifa ya jamii iliyopo kwa watu wote wanaohisiwa kuwa na viashiria au dalili zaugonjwa huo na kwamba ndani ya saa 4 6 wanaweza kutoa majibu ya vipimo. TAHADHARI Waziri Ummy alisema ugonjwa huo huenezwa kwa njia ya majimaji yatokayonjia ya hewa wakati mtu mwenye ugonjwa huo anapokohoa au kupiga chafya, kugusamajimaji yanayotoka puani kamasi, kugusa vifaa au nguo zilizotumiwa na mtualiyepata maambukizi au maeneo mengine yaliyoguswa na mtu mwenye virusi. Ili kuzuia ugonjwa huu usiingie nchini, tufuate kanuni za afya,kufunika mdomo na pua wakati wa kukohoa kwa kitambaa safi au nguo uliyovaasehemu za mikono ili kuzuia hewa au makohozi kusambaa na kuhatarisha wengine. Kuzingatia usafi binafsi ikiwemo kunawa mikono kwa maji yanayotiririkana sabuni au kutumia vitakasa mikono. Kujiuzuia kupeana mikono na kukumbatiana...hili linaweza kuwa gumu kwa Watanzania, lakini lazima niliseme, alisema Ummy. Kwa mujibu wa Ummy, hadhari nyingine ni kuepuka kugusana na mgonjwamwenye dalili za magonjwa ya njia ya hewa, hasa mwenye historia ya kusafirimaeneo au nchi zilizoathirika na ugonjwa huo. Pia alishauri watu wasubiri au kuepuka safari zisizo za lazima kwendakwenye maeneo yaliyoathiriwa na inapolazimu kusafiri wapate maelezo yakitaalamu kabla ya kuondoka nchini. Kwa wale ambao ni wafanyabiashara, tunawashauri wafanye biasharamtandao katika kipindi hiki cha mlipuko wa ugonjwa huu, alisema Ummy. Kuhusu pombe kutibu virusi vya ugonjwa huo, Mganga Mkuu wa Serikali,Profesa Mohamed Kambi, alisema hakuna ushahidi na kushauri Watanzania wawewanapata taarifa kutoka kwenye vyanzo vyenye uhakika.  <topic>: afya 